AKASÚMO KA BANDU ABAKINDA NDAGILO
Aaaliko umúndu jumo. Ingamú jake Nísíleítolo. Nísíleítolo ali múndu mwegí. Unkasí ingamú jake alijo Balekebajobege. Bo babilli batugalaga palakubo ulunywamú fíjo, baaja bene ítolo. Nísíleítolo atugeele nunkasí kubusiku ubutalí kisíta kuja nu mwana.
Boosa pamopeene na ju unkasí balinkuja bandu balusulumanio fíjo ukukongana nukusíta kukabamo umwana najumo nkatí mbumí bwabo. Nísíleítolo alinkuja múndu gwa kumbuula unkasí ukuti bagelepo ukubeeta ukukongana ni mbapo jabo.
Boosa bo babili balinkuja bandu bakubuuka mbuganga. Bo bunobuno balinkwenda balinkwenda baja kufíka kukisu kimo baja kufíkíla pa kyamení.
Balinkundaluusya kyamení balinkuti: "Unganga gwa kititu alikugu?" Kyamení alikubanangisya kuno unganga aalíko. Boosa pamopeene balinkubuka kukaja ka nganga ujo.
Unganga ujo ingamú jake jo Kikakíle. Kikakíle ali nganga nnúnú fíjo panandi mma nkisu kila. Nísíleítolo alinkujoba syosa isí síntwele kula kunganga. Unganga Kikakíle alinkuja múndu gwa kubalondela unkota.
Bagoníle pakaja pa nganga bo bikunwa unkota kubusiku butatu. Unganga aabapeele indagilo si nyingi fíjo. Ababulíle atíle: -Linga unkííkulu ali nu lwanda somma ukulya amafúmbi, ulukuma ni iswi imbelele.
Kangi linga umwana ateeíigwe somma ukunnangisya nkyení mbandu. -Gwe nkíkulu gunjabilege undumego ikijabo ikinywamú fíjo. Po papo balinkwepukapo pakaja panganga nu kubuka kumyabo.
Bo bafíkíle kumyabo balinkukumbuka indagilo isya nganga nu kusíbomba syoosa kisíta kusobapo mpaka unkasí akabíle ulwanda nu kuteela umwana undumyana. Balinkuja bandu balusekeko ulunywamú fíjo kangi balinkwenda nu kwibwa indagilo syosa isya nganga.
Bakumbwikepo nandi ítolo syene isya kusíta kulya amafúmbi. Umwana akulilepo mpaka afíkíle ukwafula. Kunongwa jalusekelo ulu baali nalo balibwibwe syosa, balinkukinda indagilo syosa isya jula unganga.
Balinkuketesya umwana nkyení mbandu. Ukukonganga ni ndagilo sya nganga Kikakíle ukuti basílamisye. Umwana akeendaga, ifyinja fílinkukinda ifyinja ntandatu kupala nu kujoba kangi nukwenda.
Po balyandíle ulusulumanio ulunywamu fíjo. Po balinkunyomoka nu kubuka kunganga Kikakíle kangi. Unganga kikakíle ababulíle atíle: "Mwilamwisye indagilo syangu. Umwaninu akabagila ukwenda kangi atikwísa kujoba siku.
Kangi lolí mgomokege kukaja kinu une ne mma ukubambulukisya umwaninu papo munyílemwe fíjo. Po papo Nísileítolo alinkugomoka ukubuka kukaja kake na junkasí. Umwanabo kubusiku ubupímba ítolo alinkufwa.
Balinkulila fíjo kunongwa ja kusyila umwanabo jumojwene ntiga. Balinkugona fífyinja ifíngí kisíta kuja nu mwana kangi. Syo síísi mpaka lilino abakíkulu bingi abakinyakyusa basikulya amafumbi linga balininyanda. Kangi bikubajabila abalume baabo ifíjabo ifínywamú, kunongwa ijo ija ndagilo sya baganga.
sag_Latn bem_Latn bem_Latn bem_Latn lug_Latn kmb_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn